Simon's Cat
Simon's Cat (bosanski: Simonov mačak) je animirana serija i serijal knjiga britanskog animatora Simona Tofielda. Govori o gladnom domaćem mačku koji koristi sve komplikovanije taktike kako bi ga vlasnik nahranio. U januaru 2009. godine je objavljeno da će Simon's Cat biti objavljen kao knjiga. Canongate je objavio istu 1. oktobra 2009. godine u Ujedinjenom Kraljevstvu. Kasnije je objavljena u nekoliko drugih država, te su kasnije objavljene dodatne knjige serijala. Walt Disney Animation Studios je, u junu 2012. godine, počeo sa objavljivanjem posebno napravljenih kratkih animiranih filmova serijala Simon's Cat. Strip serijala Simon's Cat se objavljivao u tabloidu Daily Mirror od 2011. do 2013. godine.